gentaiscool/nusaparagraph_topic huggingface dataset:
Mangun hotel ora salawase gawe undhaking karaharjaning utawa kesejahteraan masyarakat. Tuladhane ana ing Kutha Ngayogyakarta. Miturut artikel kang katulis dening Angalih Bayu ana medium.com, dheweke nate nganakake survey tumrap responden bab sarujuk apa ora menawa hotel ngundhakake karaharjaning warga. Pranyata amung 28% kang nyarujuki lan liyane duwe pamanggih ora sarujuk. Ing Jogja tuladhane, hotel kang dibangun ana satengahing pomahan warga nyebabake susuting banyu lemah saben taune. Yen kahanan iki kabacutake, suwe-suwe banyu lemah mau bisa entek mung dinggo nyukupi kabutuhaning hotel. Banjur, warga arang dikaryakke dadi pegawe ana hotel mau. Saora-orane pagaweyan kaya satpam, juru parkir, petugas kebersihan apadene staff restoran bisa dijupuk saka warga sekitar kang isih nganggu lan diwenehi pelatihan kerja ana hotel. Saliyane, UMKM warga uga ora pati dilirik dening hotel. Padahal, bisa luwih prayogi menawa hotel bisa nglatih pengusaha UMKM supaya dagangane bisa digawekake stand souvenir kepara dadi oleh-oleh khas Jogja saka hotel mau. 


Topic: leisures
Salah sijine objek wisata sing apik nanging kurang terkenal kuwi Puncak Becici, ning Bantul. Puncak Becici iki bisa diarani kembarane alas pinus Mangunan amarga isih dibangun sak komplek nanging rada adoh. Ning Becici ana penginepan, panggon kemah, panggung, dolanan anak, pendopo, lan akeh panggon liyane. Yen wayah isu, akeh kabut kang nutupi nanging isih katon asri lan saka ndhuwur, bisa ndelok Kutha Jogja lan kelap-kelipe lampu wayah bengi. Puncak Becici iki ora segedhe Mangunan nanging resik lan rapi. Yen pengen mlaku-mlaku ning panggonan semi-alami nanging ora rame, ya Puncak Becici iki bisa dadi pilihan sing pas kanggo keluarga, dulur, kanca, lan kena digawe wahana ngakrabake organisasi. 

Topic: leisures
Mbok Yem kuwi lakon sing terkenal ning kalangane para pendaki amarga nduwe warung ning Gunung Lawu. Warung Mbok Yem iki dadi warung sing paling dhuwur ning Indonesia amarga panggone sing ana ning puncak. Mbok Yem iki warunge cilik, nanging dodolan kaeh kebutuhan kaya panganan, jajanan, banyu lan uga nyediakake panggonan kanggo istirahat. Mbok Yem wis dodolan ing Lawu iki wiwit taun 1980-an lan kanthi saiki umure wis luwih saka 60 taun. Warung Mbok Yem iki ana mung pirang atus meter saka puncak Hargo Dumilah, Kamangka, Mbok Yem direwangi sedulur sing riwa-riwi ngeterake bahan kanggo masak lan njupuk banyu saka Sendang Drajat. 

Topic: slice of life
Jaman saiki, omah adat kui wis ora populer meneh. Biaya kanggo gawe omah tradisional kui ora murah lan bahan-bahan kui angel digoleki. Ora ono wong sing arep tuku omah tradisional kui kanggo panggon turu utowo istirahat. Omah tradisional saiki luwih akeh dienggo dadi restoran utowo penginepan. Inti omah tradisional kui dadi salah siji objek wisata. Wong-wong saiki akeh sing ora tau ngerasake utowo delok omah tradisional. Restoran lan penginepan iki dadi salah siji daya tarik wisatawan mergo iso ngewehi pengalaman sing ora iso dirasake sak ben dinane. Yen misale, ono wong sing nganggo omah tradisional lan digunake semestine, omahe kui dudu omah utama. Dheweke duwe omah liyo sing sak dino-dinone ditanggali.

Topic: culture & heritage
Lagu daerah kui iso dadi salah siji cara ngajarke anak kebudayaan asli Indonesia. Lagu-lagu daerah kui mesthi nganggo boso daerah. Seko kui, anak iso sinau basa daerah. Sak ora-orane, anak iso ngerti basa daerah sing adoh karo dheweke kui munine koyo piye. Anak uga iso sinau sastra tradisonal Indonesia, tuladane lagu Kicir-Kicir. Lirik lagu kui ngikuti cara gawe pantun. Sak ben baite ono telung baris lan sak ben barise kui terdiri seko 8 tekan 12 guru gatra uga nganggo guru lagu a-b-a-b. Yen, anak-anak dhewe ngerti lagu-lagu daerah iki, anak ora duwe bekel neng donyo sing wis nyambung kabeh. Dheweke mengko tetep duwe identitas bangsa Indonesia sing cetho.

Topic: culture & heritage
Keluarga gedeku iku pasti ngadakno liburan sak keluarga ben liburan semester. Tahun iki budeku mesenno vila nang daerah Landungsari, kecamatan Dau, kabupaten Malang. Panggone lumayan cedek ambek Sengkaling. Vila iku milike keluarga dewe, dadi ancen gak nduwe jeneng. Seng isok mesen yo sing nduwe kontak pemilike. Akhire aku ambek keluarga gedeku budhal mrono. Perjalanane kurang lebih 3 jam. Tutuk kono, kabeh podo melongo pas ndelok vilane. Yaopo gak, bangunane guede puol, gak koyok vila pada umume. Kamare pun yo onok uakeh, dadi isok muat gawe wong akeh. Padahal keluarga gedeku jumlahe onok 50 orang, tapi kabeh isok melbu nang vila iku terus gak onok sing gak kebagian tempat tidur. Wes ngono, onok lapangan gede sing isok digawe outbound keluarga ambek kolam renang. Wes gak atek dolen menjobo soale kabeh wes onok nang vila iki.

Topic: leisures
Rungrado May Day Stadium utawa Stadion Hari Buruh Rungrado yaiku salah siji stadion sing paling gedhe ning Korea Utara. Kapasitas stadion iki 114.000 lan dadi pusat pelatihan tim nasional sepak bola putra lan putri saka Korea Utara. Ambane stadion iki yaiku 20,7 Hektar lan dibangun ning Pulau Rungra, Pyongyang, Korea Utara. Sak durunge renovasi, kapasitas stadion iki 150.000, nanging sak uwise renovasi taun 2014 lan pergantian bangku, kapasitase uga tambah sithik. Stadion iki bentuke parasut, senajan ning rancangan awal, bentuke kaya kembang Magnolia. Banjur saiki, stadion iki dadi multifungsi. Sak liyane olahraga, stadion iki uga dadi panggon latihan parade militer. 

Topic: sports
Malang terkenal banget dengan panggon wisata alam e, salah sijine iku air terjun Coban Rondo. Lokasine nang Pujon, Kabupaten Malang. Wisata alam sing siji iki wes terkenal banget, dan mesti dadi pilihan gawe liburan keluarga. Selain keindahan alame sing sek terjogo banget, panggon wisata iki cocok gawe wong sing gak kuat mlaku adoh. Nek teko loket masuk, awakmu mek perlu nyetir kendaraan sekitaran 4 kilometer sampe nang parkirane.Teko kono, awakmu mek perlu mlaku sekita 200 meter gawe ndelok air terjune. Wes ngono dalanane cenderung datar, dadi gak bakal ngeroso pegel selama mlaku. Gawe awakmu sing pingin liburan nang wisata alam tapi gak pingin mlaku adoh, air terjun Coban Rondo isok dadi pilihan utama.

Topic: leisures
Wayah melbu sekolah wes teko. Dino senin wayahe upacara bendera. Para murid-murid baris nganti tertib lan rapi. Sakwise upacara murid-murid melbu kelase dewe-dewe. Riza lan kanca-kancane melbu ing kelas 4 sekolah dasar. Ing kelas deweke melu pelajaran. Wayah istirahat wes teko, Riza lan kanca-kancae mangan bontotan teko omahe dewe-dewe. Riza ngawa renginang akeh kanggo di dum ning kanca-kancae. Renginang iku di wehi mbah yute sing omahe ana jawa barat. Riza preian neng omahe mbahe lan pas moleh ing sidoarjo riza di gowoki rengginang dening mbah yut. Jarene kancae rengginang iku enak tenan, lan pengen di gowokno maneh dening Riza. Riza matur dening kancane yen rengginang iku panganan khas jawa barat lan rasane bedo dening ing sidoarjo.

Topic: culture & heritage
Ana sawijining hotel sing dadi incerane para wisatawan saka njaba Kutha Malang lan Batu. Hotel iki arane Pohon Inn. Hotel iki ana ning komplek Batu Secret Zoo. Dekorasi hotele mirip karo wit ringin sing gede. Dekorasi iki diselarasake karo Batu Secret Zoo, yaiku wahana wisata sing ning jerone ana kebun binatang mini lan wahana dolanan anak. Hotel iki cedhek karo panggonan wisata ngendi wae lan duwe akses nang kabeh cabang Jawa Timur Park. Pohon Inn iki ya nyediakake fasilitas sing nyaman, resik lan staf kang profesional lan ngerewangi saka proses check-in kanthi proses check-out. Hotel iki bisa dadi alternatif kanggo wong sing pengen ngentekake liburan ning Kutha Batu.

Topic: leisures
Pas aku isih nyekel kepengurusan neng sanggarku, aku mlebu divisi inventaris. Bagian kui tugase ngurusi-ngurusi barang-barang sanggar, seko kostum tekan alat musik. Kebetulan, aku neng divisi kui ngasi 2 taun lan sak wisi kui aku tetep ngewangi pengurus selanjute ngurusi barang-barang kui. Mergo suwe banget neng kono, aku ngasi apal panggon-panggone barang-barang kui diselehke. Pas kui, ono adik tingkatku sing arep nyilih salah siji alat musik gonne sanggar. Aku ngomong neng dee, yen bakal tak kei minggu ngarep. Sesoke aku langsung neng sekre. Sejam golek alat musik kui, nanging durung ketemu. Keringetku ngati ngucur deres mergo wedi aku sing ngilangi barang kui. Sesok meneh aku takon seniorku, jarene lagi disilih koncone. Aku lego mergo alat musike kui ora sido ilang.

Topic: culture & heritage
babagan panganan khas ning Jogja, gudheg wis dadi pusakane. Apa maneh yen bakul gudhege wis kondang lan masakane enak. Biyasane, bakul gudheg iki buka wayah bengi ing trotoar utawa ngarep toko sing wis tutup. Warung-warung tenda iki akehe ing dalan Affandi daerah Gejayan. Dodolane ya lungguh ning dingklik lan ning pinggire ana sega, gudheg, lan lawuhan manika warna. Utawa yen pingin gudheg kaleng ya ana ing daerah Taman Sari, ning sentra industri utawa Jalan Kaliurang mburi UGM. Gudheg iki umume bisnis warisan saka simbah nganggo resep sing umure puluhan kanthi atusan taun. Sejatine bakul gudheg kuwi penggawean sing istimewa sebabe sak liyane nyediakake panganan ya uga nguri-uri budaya kuliner sing dadi warisane leluhur. 

Topic: food & beverages
Nang jogja iku ancene akeh sejarah sing ancene garai wong budayawan kepincut dolan mrono, awit teko kerajaan, prasasti, sampek acara-acara adat sing sampek saiki isek dijogo soale ancene warisan leluhur. Nah nang Jogja ono Upacara Adat sing Jenenge iki Grebeg sing dilakoni setahun peng telu sing ono nag dino-dino sucine islam yaiku Grebeg Syawal sing dilakoni pas ono idul fitri, Grebeg Besar pas nang riyoyo idul Adha, ambek Grebeg Maulud sing biasane paling dikenal ambek jeneng Skaten utowo Grebeg Sekaten sing gawe meringati lahire Nabi Muhammad S.A.W. Nag acara iku yo ono sing jenege gunungan sing didadekno simbol kemakmurane sing makili wong wedok ambek lanang. 

Topic: culture & heritage
Hobi yaiku kegiatan sing paling nyenengno uwong kanggo dilakoni utowo penggawean rekreasi sing nyenengno ambek pantes dilakoni gawe nyenengno awak nang pas ono waktu luang. Hobi yo kenek diarane koyok penggawean sing paling enak dilakonni ambek nyenengno ati nag pas dilakoni. Kabeh uwong pasti duwe hobi sing bedo-bedo, soale wong yo duwe kesenengan penggawean dewe-dewe, salah siji contone wong siji ambek sijine mesti duwe kepinginan aktifitas sing bedo-bedo. Aku ambek koncoku yo duwe hobi sing bedo-bedo, ono sing hobi ndelok film, mlaku-mlaku, turu, ngerungokno nyanyian, mancing, ambek liyan-liyane.  Hobi asline iku yo duwe tujuan, yaiku kanggon nyenengno awak utowo jangkepi kepinginan sing durung kekarepan. Tapi sak iki kawe mujudno hobi wes ora ewo koyok jaman biyen.

Topic: leisures
Kata “barista” wes gak asing maneh nang kalangan arek enom, opo maneh ditambah akehe Coffee Shop sing menjamur nang ndi-ndi. Dadi barista iku wong sing nggawe ombean kopi sing basise espreso. Biasane barista kerjone nang kedai kopi dan kerjaane iku sing khusus dewe. Nek kate dadi barista, kudu nduwe ilmu khusus tentang perkopian. Bahkan onok dewe sekolah khusus gawe barista. Soale espreso iku gak isok sembarangan gawene, onok ilmu cara nggawene dewe. Salah nggawe espreso isok ngaruh nang rasa kopine, isok dadi terlalu kecut, terlalu pait, utowo sek berampas. Barista sing wes prosesional eruh cara gawe espreso sing tepak sesuai dengan standar perkopian.

Topic: food & beverages
Mas Dhani kuliah ing salah sawijining kampus ing daerah Surabaya. Saiki wayahe preian semester kuliah. Amarga preian semester suwi, Mas Dhani mutusake bakal balik kampung. Rafa, adike Mas Dhani seneng sanget amarga Mas Dhani mulih. Mas Dhani duweni janji marang Rafa yen bakal ngajak Rafa ndelok kanca-kancane latihan gamelan.  Dheweke budhal marang pusat kabudayaan Yogyakarta numpak motor. Ing perjalanan, Rafa ora sabar totok marang panggone. Sawise totok ing pusat kabudayan Yogyakarta, Mas Dhani lan Rafa ngenteni kanca-kancane Mas Dhani. Sawise teko, dheweke latihan bareng-bareng. Rafa diajari dolanan gamelan karo Mas Rizal, kancane Mas Dhani. Rafa pinter sanget, amarga butuhake waktu sediluk gawe ngajari Rafa dulinan gamelan. Sawise suwi dolanan, akhire Mas Dhani ngajak Rafa mulih. Rafa seneng banget.

Topic: culture & heritage
Pas biyen isek sekolah nag Suraboyo. Konco-konco ngejak aku dolan nag probolinggo. Jarene nag kono akeh panggonan sing uapik ambek blusuk-blusuk terus tikete yo morah. Sampek saiki aku isek iling panggonan iku jenenge air terjun madakaripura sing ono nak ngisore lerenge gunung Bromo, Desa Tlogorejo, Lumbang, Probolinggo. Sak durunge kepetok air terjun iki aku ambek konco-konco iku kudu mlaku sekitar setengah jaman teko enggon lerene sepeda soale dalane ora kenek diliwati karo sepeda. Terus pas nag tengah-tangah dalan, bener-bener pemandangane uapike pol soale kiwo tengen akeh banyu mili koyok air terjun terus awak dewek kabeh iku browot libat gurine banyu iku maeng. Wes apike pol lah panggonan iku. Ora rugi dolan ado-ado mrono. 

Topic: leisures
Aku arang banget neng pawon. Aku bukane males masak ning malas ngeresiki pawon bar rampung masak. Mergo kui, aku dadi arang nyekel peso. Keterampilan nyekel peso kui penting ben ora ciloko pas lagi masak. Yen peso kanggo ngetok sayuran utowo daging-dagingan kui aku isih iso, nanging aku rodo wedi pas lagi ngonceki wortel. Ben aku luwih kerep neng dapur ibuku nukoke alat sing ngupas sayuran. Bentuke mirip banget koyo cukuran jenggot, nanging moto pesone ono loro. Dadi arah marute iso munggah, iso mengisor. Wernone alat pengupase kui biru muda. Kenopo biru mergo ibuku pancen seneng warna biru. Tekan saiki alate kui isih tak enggo.

Topic: food & beverages
Seafood utawa iwak laut iku pancen salah siji panganan sing paling disenengi karo wong Indonesia. Apa maneh nalika seafood dimasak karo bumbu-bumbu sing nambah semangat kanggo mangan kayata bumbu asam manis, lan bumbu enak liyane. Nanging seafood uga ana sing ngandung kolestrol dhuwur lan iki bisa nggarai penyakit ing awak. Kanggo wong-wong sing wis duweni riwayat penyakit kolestrol, kudu ngewatesi mangan iwak laut iki kayata urang, lobster, kepiting, lan kerang. Wong sing duwe kolestrol dhuwur uga kudu ngindari panganan sing digoreng. Iku bisa nggarai tambah dhuwur kolestrole. Mula ayo padha ndelok kesehatane awak dewe lan ngewatesi panganan sing bisa ngundang penyakit.

Topic: food & beverages
Tahun 2015, aku plesiran karo keluargaku neng Ciwidey, Jawa Barat. Awak dhewe bareng-bareng numpak mobil menyang panggon wisatane. Awak dhewe wong 8, aku, ibuku, adiku, budheku, pakdeku, lan 3 sepupuku, nyewo salah siji penginepan sing ono neng Ciwidey. Neng daerah kui adem banget. Aku ora kuat tekan aku ora iso turu. Tangi turune howone makin adhem. Aku lan kaluargaku metu seko penginepan. Bejone neng ngarepan ono sing dodol gandos, kue seko tepung beras sing ono campuran kelopone. Gandos kui cemilan senenganku. Biasane dicocol nganggo gulo ben luwih mantep. Mangan cemilan kui paling pas neng howo sing adem ngeneki. Opo meneh dipangane barengan karo ngombe kopi anget utowo teh anget.

Topic: food & beverages
Profesi sing ana hubungane karo panganan sing lagi tren saiki yaiku barista. Tukang ngeracik kopi sing ana ing restoran utawa panggon ngopi iki dadi penggawean sing cukup menjanjikan. Nanging supaya bisa dadi barista sing profesional uga kudu duweni ilmu sing akeh. Akeh banget wong sing goleki barista sing handal kanggo dideleh ing resotarane. Supaya dadi barista sing duweni ilmu akeh lan bisa digoleki karo wong aja lali kanggo melu kelas barista. Kelas barista iki wis akeh banget sing nggawe. Sawise melu kelas, bisa ngelatih skill anggone ngeracik kopi ing lomba. Nalika menang lomba iku bakal nambahi portofolio kanggo mbuktekake yen wis bisa ngeracik kopi. 

Topic: food & beverages
Salah siji crito sing ono neng surat Yusuf kui pas Nabi Yusuf ono neng sak kamar karo Zulaikha. Loro wong ku podo-podo saling seneng. Yusuf duwe roso neng Zulaikha lan Zulaikha kuwi ngersake sing podo. Zulaikha ngunci lawang lan nutup kabeh jendelo. Wong loro kui mung dhewekan, ora ono sing iso delok. Zulaikha kepengen berhubungan karo Yusuf. Pas kui perasaan nabi Yusuf meshti keroso campur aduk. Dheweke pengen nompo tawaran seko Zulaikha. Naning mergo loro wong kui dudu pasangan suami-istri, dheweke kudu nahan hawa napsune. Misal Nabi Yusuf kui kepengan banget ngelakoke kui, ora bakal ono sing ngerti, kecuali Allah. Nanging mergo dheweke duwe iman sing kuat, dheweke donga supoyo diadohke seko doso kui.

Topic: religion
Progam sistem oprasi sing akeh dienggo wong-wong neng donyo iki Windows, dibandingke loro sistem oprasi sing gedhe liyane, iOS lan Linux. Yen dibandingke seko iOS, Windows kui iso dienggo neng piranti komputer utowo laptop merk opo wae. Yen iOS, kui khusus kanggo sistem operasi sing ditoke karo Apple. Regone uga luwih murah timbangane iOS. Windows uga luwih duwe fitur utowo keuntugan sing mirip-mirp karo iOS senadyan regone luwih murah. Yen dibandingke karo sistem operasi Linux, Windows kui duwe tampilan sing luwih menarik. Senadyan, Linux kui regone nol rupiah utowo gratis nanging tampilan neng Linux kui dianggep kurang nyaman karo akeh wong.

Topic: technology
Penting kanggo awak dhewe duwe rencana kanggo masa depanne awak dhewe. Yen awak dhewe rencana, uripe dhewe bakal luwih teratur. Awak dhewe iso ngindari masalah sing wong-wong mesthi ora pengen ngerasake, kere. Rencana kui ngewangi awak dhewe ngelakoke opo sing awak dhewe lakoke saiki kanggo perkoro sing awak dhewe pengen lakoke yen wis gedhe. Misale, awak dhewe kepengen dadi pilot. Artine awak saiki wis iso nyicil rutin olahraga. Soale awak dhewe ngerti yen neng sekolah pilot kui fisik dadi penting. Terus awak dhewe ngerti sekolah pilot kui larang, makane ket saiki awak dhewe wis golok sekolah sing nompo murid beasiswa. Yen awak dhewe duwe rencana kui, awak dhewe iso ngindari ngeroso rugi neng urip sing mung pisan iki.

Topic: business
Roti sing diwenehi mertega dadi panganan sing ora disenengi adhiku. Dika, adhiku saben dina yen ana ing sekolah mesthi oleh sarapan roti karo mertega. Dika ora seneng amarga rasane mertega aneh lan kaya ora ana rasane. Nanging Dika tetep mangan apa sing diwenehi karo sekolah kayata roti karo mertega iki. Yen dikongkon milih, Dika bakal milih kanggo ora njupuk roti mertega iku.Nalika Dika mangan roti mertega, dheweke mesthi langsung ngerasa wetenge lara. Kadang Dika ngerasa yen dheweke kaya gatel kabeh nalika mangan roti mertega. Dika wes tau njajal priksa nang dhokter lan diwarah lek aku alergi mertega. Dadine aku kudu ngadohi mangan roti sing diwenehi mertega.

Topic: food & beverages
Nag tuku raket ancene kudu pinter ambek iso milih endi sing apik karo endi sing elek soale rego nag jaman saiki ora kenek digawe patokan mergane akeh wong sing bujuk. Ben ora kebujuk ayok jajal anjuran ambek saran sing teko hellosehat.com. Anjurane maeng yaiku dikongkon delok abote, soale akeh-akeh raket sing apik iku eneng ora sepiro abot. Terus ceken endase raket maeng, abot, eneng, to paspasan, soale iku mengaruhi nag digawe nyemes. Deloken kelenturane tengahe raket maeng utowo awake raket kaku, semedengan, utowo rodok lemes. Nah kabeh iku maeng carane ngecek raket ben iso nyocokno ambek kebutuhan sing awak dewek butuhno nang bulu tangkis utowo badminton.

Topic: sports
Parkur iku salah siji aktivitas sing tujuane gawe ngelewati rintangan sing efisien dan kudu cepet-cepetan. Parkur iku gak nganggo alat opo-opo, mek butuh awak tok. Parkur iki mek khusus gawe wong-wong sing atine tatak. Nek gak tatak, gak bakal wani ngelakoni parkur iku. Soale rintangan sing dilalui pas parkur iku ekstrem pol. Sing paling akeh didapeti iku ngelewati siji omah nang omah liyane, mencolot nang atape omah siji terus nang omah liyane, dan iku gak nganggo pelindung blas. Dan mek wong sing tatak sing isok ngelakoni dengan cepat. Nek wong iku gocik utowo wedian, gak bakalan isok ngelakoni rintangan iku kabeh.

Topic: sports
Pas pandemi kui, akeh wong sing keno PHK. Saiki yen masa selanjute, kedadean sing mekso perusahaan utowo kantor mecat wonge kui bakal ono meneh. Ora akeh sing iso awak dhewe lakoke supoyo kui ora kedadean. Awak dhewe iso sinau seko pengalaman pas pandemi disik piye carane iso ngemat sak durunge dhewe entuk gawean meneh. Sing kesiji, awak dhewe kudu ngitung duwit sing awak dhewe duwe pas kui. Iki bakal dadi patokane dhewe kudu ngopo selanjute. Sing keloro, awak dhewe ngedol barang sing ora awak dhewe butuhke. Koyo misale yen awak dhewe duwe mobil, mobile kui iso didol disik terus tuku mobil sing luwih murah utowo ganti ngaggo motor disik. Sing ketelu, awak dhewe iso midunke gaya uripe awak dhewe.

Topic: business
Koncoku tau cerito yen dheweke pengen gawe usaha neng omahe. Dheweke jaluk saranku penake dodolan opo. Nanging mergo aku durung tau neng omahe sing kui, aku kepengen delok disik. Akhire, awak dhewe janjian ketemuan neng kono. Pas aku delok omahe, kondisine apik banget. Omahe kui ora iso dibilang jembar nanging ora iso disebut cilik uga. Mergo wis ora tau dienggo, omahe kui kosongan. Perabotoan sing ono neng kono sitik banget. Terus tak delok-delok meneh, omahe kui dui garasi sing kosong banget. Menurutku kui cocok banget dadi panggon dodolan. Nanging sayange neng cerak lawang garasine kui langsung ketemu karo kamar mburi. Nek kanggo dodolan panganan utowo ombenan koyo kui bakal ora penak sih, nanging kui iso diakali.

Topic: business
Salah siji kendaraan sing wes jarang ditemukno iku becak. Mbiyene becak iku dadi kendaraan andelan gawe nang ndi ae, tapi tambah suwe wong-wong luwe milih numpak montor timbangane numpak becak. Padahal, becak iku salah siji kendaraan sing murah dan ramah lingkungan soale gak atek bahan bakar apa pun, opo maneh sing becak pancal. Wes ngono becak iku pasti ngetem nang ndi ae, dadi gampang digoleke. Cocok banget gawe wong-wong sing gaptek utowo gak nduwe hp gawe mesen kendaraan online. Dan awakmu yo isok nikmati suasana perkotaan selama perjalanan numpak becak. Sing paling nyenengno, roto-roto tukang becake yo ramah, dadi mesti dijaki ngobrol terus dan gak bakal bosen.

Topic: leisures
Ning umat Hindu, ana cerita babagan Dewi Parvati sing nyiptakake bocah lanang kanggo njaga saka sapa wae ning ngarep lawang pas Dewi Parvati lagi adus. Banjur Dewa Siwa teka lan ketemu karo bocah iki, nanging bocah iki njaga amanat saka ibune lan marai Dewa Siwa nesu. Banjur Siwa lan bocah kuwi gelut kanthi sirahe bocah kuwi tugel. Dewi Parvati seng ngerti kedadian kuwi, langsung jaluk bocah kuwi diuripake maneh. Saka nasihat Brahma, Dewa Siwa nggolek sirah bocah sing bisa ngganteni lan nemune sirah anak gajah. Banjur Ganesha dadi dewa sirah gajah lan dadi simbol ilmu pengetahuan lan kepinteran amarga Ganesha iki mesti bisa njawab kabeh pitakon para Dewa.

Topic: religion
Panci iku dadi salah sji alat masak sing paling sering dinggo. Gak heran nek bagian ngisore onok bekas gosonge. Kadang uwong gak kolu nguwasi panci sing wes gosong dan luwe milih tuku panci anyar. Padahal bekas gosong iku mau isok diresikno lho. Bahan-bahan sing diperluno iku banyu, cuka, baking soda, ambek sabun cuci piring. Carane yo sederhana. Pertama, campur banyu ambek cuka dengan perbandingan sing podo. Terus disok nang njeru panci terus panasno sampe umep dan jarno umep mungkul-mungkul sampe sak menit. Mbari ngono, angkat panci dan guwak cairan mau. Terus tambahno sak sendok baking soda nang njeru panci. Jarno dilut, terus gosok nganggo sabut sampe resik. Terakhir, cuci panci nganggo sabun koyok biasa. Wes deh, pancimu wes balik dadi anyar maneh.

Topic: food & beverages
Panggon wisata sing viral mesti langsung akeh banget sing nekani. Biasane panggon wisata kaya ngene iki viral ana ing sosial media. Wong-wong liyane padha kepengin ngerti rasane dolan ana ing panggon viral. Nanging kadhang ing panggon viral iku rame banget dadi ora penak kanggo dolan. Apa maneh wong sing ora pati seneng ndek panggon rame. Panggon viral uga biasae dadi panggon golek rejeki kanggo masarakat saubenge kayata misal wong-wong dadi bakul panganan, bakul souvenir, bakul oleh-oleh lan penggawean liyane. Mula anane panggon viral iku sakjane nguntungake wong-wong masarakat saubenge panggon iku mau supaya bisa ngangkat ekonomine lan dadi makmur tentrem.

Topic: leisures
Seafood yaiku panganan sing bahane akeh-akehe teko laut utowo dijipek teko laut, koyok dipancing, di jaring ambek liyan-liyane. Panganan laut iku salah sijine contone koyok iwak sing teko laut yaiku iwak-iwak'an, cumi-cumi, udang, teripang, ubur-ubur, rumput laut, ambek liyan-liyane. Panganan laut iku macem-macem, terus kandungan gizine yo lumayan tapi ora kabeh wong seneng soale kabeh iku duwe selera dewe-dewe. Koyok koncoku, deke ora seneng ora polahe gak enak, tapi deke duwe alergi nag manga mesti gatel-gatel. Mangkane masio bocahe pengen mangan iwak laut, tapi deke mesti ngadohi panganan iku, soale duwe alergi ambek panganan sing teko laut. Masio kadang marakno alergi tapi akeh wong sing seneng ambek panganan teko laut. 

Topic: food & beverages
Voli yaiku olahraga sing dimainke karo 2 grup sing isine saban tim ana 6 wong. Voli iki kalebu salah siji olahraga sing nganggo bal kanggo nentokake poin kemenangane. Ning saban tim, ana pemain sing nganggo klambi bedha, yaiku libero. Voli iki ditemokake 4 taun tak uwise basket, yaiku taun 1895 karo salah siji terapis William Morgan ning Amerika. Olahraga iki maune digawe kanggo anggota alumni kampus sing wis ora enom maneh, amarga kuwi, voli ora seaktif basket. Ukuran lapangan iki 9x18 meter lan ana net utawa jaring ning tengahe. Voli iki dadi salah siji olahraga sing bentuk paduan saka bola basket, bisbol, tenis, lan bola tangan.

Topic: sports
Wonten camilan awujud kue basah ingkang nate dados tren wonten Indonesia, inggih punika kue cubit. Asmanipun kue cubit dipendhet saking proses damel nyamikan menika. Kue cubit ingkang sampun mateng dipendhet saking cetakan kangge penjepit kados tiyang ingkang dipunjiwit. Kathah tiyang remen dahar nyamikan menika amargi raosipun eca lan reginipun mirah. Nyamikan menika saged didamel mateng utawi setengah mateng. Kue cubit ingkang nate viral menika kasunyatanipun sampun wonten wiwit jaman Landha. Kaliyan bangsa Landha, nyamikan menika disebat pofftertjes. Inovasi kue cubit saya kathah sakmenika. Mila, nyamikan manis kasebat saged bertahan lan diremeni kathah tiyang.Tuladhanipun variasi kue cubit inggih menika kue cubit green tea, red velvet, lan keju.

Topic: food & beverages
Ndelok konser wis dadi hobiku nalika aku umur 20  taun. Senajan aku kudu ngetokke dhuwit rada akeh kanggo ndelok konser, nanging aku ngerasa yen aku bisa oleh pengalaman langsung tinimbang ndelok artis lewat tv utawa internet. Konser pertama sing tak tekani yaiku konser NCT 127 salah siji grup Korea sing wingi konser ana ing Jakarta. Pertama mlebu panggon konser aku gumun marang panggunge sing guedhe lan natane ya apik banget. Warna biru sing dadi warna inti ya ngehiasi panggung lan kabeh panggon konser saka lawang kanggo mlebu nganti lawang kanggo metu isine warna biru kabeh. Nalika konser wis diwiwiti, artise padha metu lan wis padha nyanyi aku gumun amarga swarane bisa nganti nggarai kuping ngerungokke swara kang enak.

Topic: leisures
Awaku tau gak niteni hp sing keterangan RAM e 8 + 4 GB? Sing 4 GB ne iku RAM tambahan sing isok ditambahno kapan ae. Fungsi RAM dewe iku ben kinerja hp mu luwe lancar dan gak gampang nge-lag. Tambah gede RAM e, tambah mulus pergerakan hp mu. Salah siji hp sing onok RAM tambahan koyok ngono iku hp Samsung. Nek awakmu kepingin nambahno RAM, carane ngene. Siji, Buka opsi “Pengaturan”, terus pilih menu “Perawatan perangkat dan Baterai”. Loro, teko kene, petek “Memori”, terus pilih opsi “RAM Plus”. Telu, pilih kapasitan RAM sing mbok butuhno. Terakhir, pilih “Restart Now” gawe ngelanjutno dan enteni proses e sampe mari.

Topic: technology
Sawise rabi, Dimas lan Dian duweni rencana kanggo dolan rada adoh. Maldives utawa Maladewa dadi tujuane. Pulau sing ana ing Sri Lanka iki wis dadi kepengine Dian wiwit sadurunge rabi. Dimas lan Dian wis nabung kawit suwi uga kanggo dolan ing Maldives iki sing ngentekna dhuwit puluhan yuta. Nalika tekan ana ing Maldives, Dian seneng banget amarga akhire apa sing dipengeni bisa keturutan apa maneh mara ing Maldives karo Dimas, wong sing paling ditresnani. Ing Maldives, Dian lan Dimas ngentekna wektu wong loro ana ing pantai. Dolan kawit isuk nganti sore, sawise iku mangan panganan khas laut utawa seafood ning restoran cedhak penginapane.

Topic: leisures
Nek jare akeh uwong, rahasia hubungan uwong isok awet iku mergo saling jogo komunikasi. Dadi nek onok opo-opo, pasti diobrolno. Yo iku tepak sisan kok. Cuma nek jareku, onok sing luwe penting maneh teko komunikasi  ben hubungan iku isok tetep awet, yaiku saling ngerti. Durung akeh wong sing nyadar nek iku puenting pol. Nek awakmu ambek pasanganmu isok saling ngerti, jenenge konflik iku isok ditangani dengan cara sing adem. Komunikasi tok, tapi nek gak saling ngerti, yo podo ae. Sing onok isine mek debat tok dan maleh marakno hubungan iku dadi renggang. Dadi gawe awakmu sing nduwe pasangan, coba ajak gawe saling ngerti satu sama lain.

Topic: slice of life
Nonton wong tandhing olahraga iki kalebu dadi salah siji kegiyatan sing bisa ngilangi stres amarga bisa mbangkitake hormon dopamin lan adrenalin. Kanggo wong sing seneng nonton tandhing olahraga, wayah olimpiade kuwi dadi acara sing paling dienteni amarga biyasane disiarake ning TV. Sosial media uga melu ngeramekake acara tandhing olahraga iki lan ngelaporake perolehan medali. Nanging kadhang komisi penyiaran ning Indonesia iki ora ndukung acara pertandingan sak liyane bal-balan, basket, lan voli senajan ana tim Indonesiane amarga kurang nguntungake lan ratinge ora dhuwur kanggo stasiun TV. Amarga kuwi, akeh masyarakat sing ora bisa ngakses lan ngerasakake kemeriahan iki lan kudu golek informasi ning sosial media. 

Topic: sports
Para penyilem biasanipun menyang laut nitih Jukung, prau nelayan ingkang  bentukipun alit lan gadhah desain kados capit kepiting kangge nyeimbangake prau supados boten kelep. Sanesipun kangge ngeterke penyilem skuba, jukung ugi saged digunakake kangge ngangkut ternak utawi mancing iwak. Wonten Kalimantan Selatan, jukung digunakake kangge blanja wonten pasar terapung, jinisipun pasar ingkang para bakulipun sadeyan wonten prau sampan. Pasar terapung kalebet salah sawijining objek wisata ingkang kondhang wonten mriku. Pasar terapung ingkang kondhang wonten Indonesia wonten tiga, inggih menika Pasar Terapung Teluk Baitan wonten Kalimantan Selatan,  kaliyan Pasar Terapung Langkat wonten Sumatra Utara. Wonten Bangkok, Thailand, pasar terapung ugi wonten lan kalebet wisata ingkang diminati. 

Topic: leisures
Yen pemerintah kepengen pariwsita neng daerah maju salah siji sing kudu dibangun utowo diapike kui sarana tranportasi. Ngebangun lan dandani objek wisata ben dadi luwih wangun kui bener nanging yen akses dalan lan tranporasi neng panggon wisata kui minim utowo angel, objek wisata kui ora iso maksimal ngundang wisatawan. Sing paling penting kui dandani dalan. Dalan kui ora mung penting kanggo bidang pariwisata nanging uga perdaganan. Sing keloro, bangun sistem dalur tranportasi umum sing nyambung siji karo liyane. Saiki wis pemerintah wis akeh ngebanung, bandara, terminal, lan bis-bis kota sing nyaman lan terjangkau. Nanging moda tranportasi sji karo liyane durung nyambung kanggo coro sing efektif. Salah siji sing wis dirancang apik kui neg Yogyakarta. Seko Bandara Internasional Yogyakarta wisatawan iso nganggo sepur khusus bandara neng Stasiun Tugu. Seko stasiun kui, wong-wong iso nganggo TransJogja kanggo plesir nong daerah wisata sing ono neng kotane.

Topic: leisures
Anane sekolah sepak bola utawa SBB kuwi pancen nguntungake kanggo bocah sing seneng bal-balan. Wong tuwa kuwi uga duwe peran sing gedhe kanggo prestasi anak amarga tanpa ijin wong tuwa, anak-anak uga ora ngasilake apa-apa ning SSB. Nanging SSB iki uga akeh masalah yen ora dikembangake lan diawasi. Kadhang bocah sing ana ning SSB iki malah kegeser karo wong liya sing ora tau latihan amarga bayaran marang wong jero. Nanging ya SSB sing resmi diawasi tim gedhe wis bisa ngatasi iki amarga mesti ngutamakake nyeleksi pemain saka SSB sing diopeni iki. Sing diseleksi uga kudu saka bocah sing paling sregep lan wis nguwasai teknik.

Topic: sports
Inovasi pertanian lan panganan jaman saiki kuwi akeh banget, salah sijine yaiku kripik bayem. Bayem sing digawe kuwi ora bisa sembarangan. Bayem sing bisa dinggo yaiku bayem sing ijo kandel. Bayem iki biyasane ditandur utawa dadi bayem liar sing ana ning pinggir saluran banyu resik. Bayem iki bisa ditandur ning ngarep omah nanging nutrisine kaya pupuk lan banyu ditambahi ben bisa gedhe lan ngasilake godhong sing amba. Bayem iki ngandung zat besi sing apik kanggo penderita darah rendah. Wong sing sering konsumsi bayem jenis iki bakale jarang lara lan uga ngerasa awake luwih seger. Sak liyane kripik, bayem iki enak dinggo lalapan sambel. 

Topic: slice of life
Akeh wong sing setuju yen Kobe Bryant kui pemain basket neng liga paling gedhe neng Amerika, NBA. Dheweke dikenal karo wong sing sregep latian. Pas latian dheweke teko luwih awal lan pas konco-koncone podo balik disikan dheweke tetep neng lapangan kanggo latian meneh. Dheweke kui setya karo time ket awal karire. Seko taun 1996 tekan 2000 dheweke tetep ono neng tim Los Angels Lakers. Barengan karo tim kui, dheweke iso menang juara siji NBA tekan peng 5. Mergo terus-terus ono neng tim sing podo, konco time ora akeh sing berubah. Kabeh podo ngakoni yen dheweke kui pemain sing apik. Senadyan, Kobe kui dikenal wonge egois soale seneng main dhewe lan ora gelem ngoper neng time.

Topic: sports
Kotbah terakhir sang tak ringekno wingi iku nganjurno nag wong islam iku kudu sabar ambek kudu sregep sinau. Soale teko sabar ambek sregep sinau maeng kabeh wong bakale iso urip rukun. Sabar iso dadekno wong iso mikir apik ambek iso nyegok perkoro elek, terus sing sregep sinau iku bakale iso nambai ilmu terus teko ilmu maeng dadekno wong ngerti opo sing apik ambek opo sing elek. Teko khobah iku kabeh wong sing teko nang sembayang jumat maeng dianjurno ngelakoni perkoro loro soale perkoro loro iku pentinge pol kanggo uripe wong sing ono nang dunyo iki opo maneh kanggo wong muslim. Mangkane sak ben wong ben uripe iso apik maeng kudu iso ngelakoni perkoro loro maeng.

Topic: religion
Aku seneng mangan perkedel tahu. Perkedel tahu iki wujude kaya perkedek kentang tapi isine tahu. Rasane asin gurih lan empuk. Perkedel tahu iki tergolong pangangan omahan amarga iso digawe dewe ning omah nganggo bahan sakonone. Ben luwih padet, biasane ditambah ndhog. Ning Jawa Timur, panganan iki uga diarani rempah tahu amarga digawe saka tahu sing dicampur rempah-rempah. Yen dicokot, ana rasa merica utawa kencur lan pedese lombok. Ben tambah enak lan ana teksture, rempah tahu iki uga bisa ditambahi parutan kelapa. Yen ora seneng tahu, isa diganti karo tempe lan ditambah godhong jeruk ben ambune sedep, ning ya rasane padha enake. 

Topic: food & beverages
Onok siji kepinginane Moana sing kudu cepet-cepet dikabulno, yaiku nduwe laptop anyar. Berhubung laptop e de’e mbari logor sampe pecah, de’e bener-bener kepingin nduwe laptop anyar gawe nggarap tugas kuliah e. Bapak e Moana sing ndelok iku jelas cepet-cepet nukokno laptop gawe anak e. Dadakno entok e iku Macbook bekas sing wes luawas pol. Berhubung wes ditukokno, Moana tetep nerimo nerimo ae. Ndek awak de’e iku gak kulino nganggo Macbook sing bedo ambek laptop sing biasa dinggo karo de’e. Suwe-suwe de’e iku dadi kulino nganggo Macbook iku. Bahkan de’e dadi ngganti kabeh gadget e dadi produk iOS kabeh soaleh wes kadung nyaman nganggo produk teko brand Apple iku.

Topic: technology
Nalika maca kisah Nabi Muhammad SAW sing nggegirisi ati, wis samesthine awakdhewe kudu bisa neladani apa sing wis diajarke dening Nabi Muhammad. Iki langkah supaya bisa neladani crita Nabi Muhammad ing urip antarane nomer siji saben dina maca shalawat. Maca shalawat ing kabeh kegiyatan kayata nalika nyetir, nalika mlaku, lan sapanunggale. Pahala maca sholawat iki gedhe banget. Nomer loro, kudu bisa ngelakoni sunnah Nabi. Kegiyatan sing melbu sunnah Nabi uga akeh banget saka tangi turu nganti turu maneh. Sing terakhir, maca lan ngamalke Alquran. Ora mung diwaca tok, nanging yen bisa apa sing ana ning Alquran uga diamalke saben dina.

Topic: religion
Olahraga sing paling gampang dilakoni ambek sing saiki gelek dilakono wong yoiku Jumping Jacks. Olahraga iki termasuk olah raga sing entenge orambloka soale ora ono alat tambahan ambek liyane-liyane. Terus grakane olahraga iki yo iso gawe nyepetno jantung ambek ngobong kalori. Nah jarane ngelakoni olahraga iki gampange pol yaiku diawiti ambek sikile iku dirapetno kabeh amringunu lagek disusul karo tangane lurus mengisor. Terus maringunu mencoloto ambek buka sikil sing dirapetno sing ombne maeng sak mondo ombone bahu. Sak wise mencolot, obahno tangan sampek lurus nag duwure endas ambek nag mudun sikile balik rapet maneh, ngunuku dibalen-baleni sampek sak cukupe sing sekirane awake  iku wes neoroso seger maneh.

Topic: sports
Seafood utowo kenek diarane dadi panganan hasil teko laut yaiku sumber panganan sing teko laut. Panganan teko laut biasane akeh protein ambek omega 3. Jenise iwak'e yo macem-macem koyok iwak, udang, kepiting, tiram, ambek kerang. Jenis iku maeng sing paling gelek disuguhno nag warung-warung sing duwe konsep panganan seafood. Masio kandungan gizi-ne lumayan apik, tapi ora kabeh uwong seneng ambek seafood iku maeng. Alasane ambune amis, terus ono sing duwe alergi ambek iwak laut, soale nag wong sing duwe alergi ambek iwak laut nag mangan biasane ono wae lorone, contone alergi iku maeng koyok gatel-gatel, terus muntah-muntah, awak adem panas, ambek liyan-liyane. 

Topic: food & beverages
Berita teknologi saiki wes ora karuan soale saiki ancene kabeh pabrik sing produksi barang elektronik podo saingan teknologi. Asline berita sing tayang iku termasuk salah sijine promosine pabrik sing pengen ngenalno produk iku maeng nang wong akeh, soale teko berita iku maeng pabrik iku yo kenek diarani bati, soale iso promosikno teknologi sing bakal didol nang wong akeh. Tapi ono sing ngarani nag teknologi sing diberitakno iku maeng durung karoan bener. Soale berita sing ancene diterbitno ambek media massa mok gawe rame-ramean tok ben ketok ono. Mangkane kadang ono pabrik sing diberitakno ate ngetokno teknologi ngene, tapi wes pirang-pirang ulang terus ora ono kabar. 

Topic: technology
Kanggo warga sing omahe ana ning gunung, mesti paham babagan cuaca lan uga tandha alam yen gunung kuwi arep mbledhos utawa ana musibah kaya anane awan petruk lan uga kewan-kewan sing mlebu perkampungan. Tandha iki mesti ana hubungan karo babagan mistis amarga keterbatasan pengetahuan wong jaman biyen. Nanging ning jaman saiki, kabeh kuwi kalebu kearifan lokal sing bisa diuji karo sains. Kepercayaan iki uga dibuktikake karo BMKG lan uga wis dipahami karo warga. Senajan akeh sing ora percaya, nanging tandha alam iki kudu tetep digatekake amarga kabeh kuwi ana kaitane karo kepercayaan warga lan uga bencana gunung sing arep kedadian. 

Topic: slice of life
Wektu aku studi wisata pas SMA aku menyang neng kota Batu, Jawa Timur. Aku lan konco-koncoku ngunjungi beberapa objek wisata. Salah siji sing menurutku paling apik kui Jatim Park 2. Menurutku, Jatim Park 2 ora mung iso dienggo tujuan studi wisata SMA, nanging taman bermain iki uga cocok dienggo liburan bareng anggota kaluarga. Jatim Park 2 iki paket komplit kanggo ngenteke wektu bareng keluarga. Awak dhewe iso oleh ilmu lan seneng-seneng sekaligus. Jatim Park 2 duwe kebun binatang. Awak dhewe iso nggateki perilaku khewan-khewan sing ono. Neng kono uga ono kebun binatang sing iso dijak berinteraksi langsung. Bocah-bocah neng kono iso luwih cerak karo khewan lan harapane iso dadi peduli karo keberlangusungan satwa. Neng Jatim Park uga ono wahana sing seru-seru. Dadi neng kono awak dhewe ora mung teredukasi babagan khewan nanging uga terhibur.

Topic: leisures
Hayo sapa sing ora kenal marang atlet balbalan kang jenegne Cristiano Ronaldo?. Ronaldo kang bagus banget rupane, dhuwur dadi primadonane kaum wanita. Akeh wong wadon ora preduli Ronaldo main ning tim apa bakal mbela tim e, amarga wis kesengsem marang dheweke. Ronaldo saiki wis mlebu tim saka Arab. Wong arap kesengsem marang cara maine dheweke nalika piala dunia wingi. Aja salah ngira lo ya, masio ngana Ronaldo iku wong kang andhap asor lan aweh marang sapa kang mbutuhake. Sikape sing kaya mengkana patut banget dituladhani. Ora mung rupane kang nggantheng ananging uga ajine kang dinduweni. Mula ta,wis patut yen dheweke iku diidham-idhamke marang sakehe wong.

Topic: sports
Kanggo wong islam saben dino jumat iku kewajibane kudu sembayang jumat. ali iki kelebu bocah sing sregep oleh e sembayang jumat. ali yen budal mesti karo bapak e . yen budal mesti melaku amarga masjid e mung ning mburi omah. sembayang jumat iku mesti onok khotbah e sakdurunge sembayang. ali ngerungkno khotbah nganti ngantuk-ngantuk amarga pas bedug unsume wong ngantuk. pas mulih tekan sembayang jumat bapak ne ali takon opo wae isine khotbah jumat iku mau. untung e ali ora ngantuk nemen nemen dadine ali iso jawab yen khotbah iki mau yai ne ngomong no masalah wujud e menungso ning akhirat mene mene. 

Topic: religion
Pas taun 2020, sak donyo lagi ngalemi pandemi COVID-19. Wong-wong dianjurke ora metu omah yen ora ono keperluan sing mendesak. Aku koyo wong-wong liyane ora ono gawean. Selang beberapa bar pengumuman pandemi, aku dikontak koncoku kanggo bantu dheweke buka usaha. Dee arep buka waralaba ombenan sing jenenge Kam Sia Boba. Dito, koncoku kui, arep buka warunge ning daerah Pogung cerak UGM. Dheweke milih panggon kui mergo durung ono sing akeh dodaln ombenan boba neng daerah pogung. Akhire, warunge dijenengi Kam Sia Boba UGM. Aku ngewangi Dito seko beberes warunge tekan ngewangi dodolan. Aku neng kono mung seminggunan, bar kui dheweke wis duwe karyawan dhewe.

Topic: food & beverages
Perkara kerja sama tim sing apik uga ditampilke karo pasangan Mohammad Ahsan lan Hendra Setiawan. Pasangan ganda putra bulu tangkis iki dadi pasangan senior sing isih ngabdi marang bulu tangkis ning Indonesia senajan umure wis ora enom. Tenagane uga isih kuat lan isih bisa saingan karo para junior uga ngasilake prestasi sing ora kalah gedhe. Ahsan lan Hendra iki uga ora ketemu sepisan langsung cocok. Ana proses bongkar lan pasang pemain kanggo ndelok pasangan ngendi sing paling cocok. Banjur pasangan iki ketemu lan dadi pasangan ganda putra paling apik. Kamangka, awak dhewe wajib ngewenehi apresiasi kanggo Ahsan lan Hendra lan ndukung prestasine. 

Topic: sports
Ning Pemalang, saben isuk ana sing arane lelang iwak. Iwak sing dilelang kuwi macem-macem, ana  iwak tongkol, tuna, uga ana urang, cumi, kerang lan sapanunggale. Iwak-iwak ning pelelangan iwak iki regane luwih murah lan luwih seger tinimbang ning pasar. Ning cedhake, aka warung-warung sing mbuka jasa mbakarake iwak. Salah sawijine dina, aku lan ibuku tuku iwak lan oleh iwak kakap. Banjur ibuku pengen masak iwak bakar nanging ning omah rasane males masah amarga gas lagi entek lan bumbune ya mesti bedha. Rampung tuku iwak, aku lan ibuku lunga ning tukang bakar iwak sing ana ing cedha pasar pelelangan kuwi. Yen nggawa iwak dhewe rega iwak kakap bakar iki mau dadi luwih murah. 

Topic: food & beverages
Tempe kalebet daharan asli Indonesia ingkang sehat lan murah. Daharan menika saged diolah dados maneka warna daharan, wiwit janganan ngantos nyamikan. Nyamikan ingkang kondang saking tempe inggih punika kripik tempe. Kripik tempe kathah dipunpanggihi wonten Jawi. Caranipun damel kripik tempe kalebet gampil. Tempe diiris kanthi tipis, dicaosi bumbu-bumbu kados bawang putih, kemiri, ketumbar, uyah, lan mrica. Adonan kangge nggoreng kripik tempe inggih punika glepung sagu, glepung beras, kaliyan santen encer. Wonten ugi ingkang nambahi adonan glepung kaliyan bubuk kari supados raosipun kripik tempe langkung gurih. Menawi sampun dicelupaken wonten adonan glepung, tempe ingkang tipis wau digoreng ngantos garing lan mateng.

Topic: food & beverages
Bocah-bocah saiki kadang males maca Alquran apa maneh ngerteni isi kitab suci iki. Nanging ana wae wong utawa lembaga sing gelem kanggo nggawe bocah-bocah iki semangat sinau babagan kisah sing ana ing Alquran lewat video utawa buku. Kisah sing ana ing Alquran iki diterjemahna dan didadekna crita ana ing buku lan video Youtube. Buku lan video Youtube iku diwenehi animasi sing bakal nggarai bocah seneng lan ora nggarai jeleh. Ana suara sing nyeritakna uga nggarai bocah luwih semangat kanggo sinau kisah sing ana ing Alquran. Untunge jaman wis maju, dadine bocah isih bisa sinau kisah sing ana ing Alquran kanti seneng lan ora ngersula. 

Topic: religion
Akeh wong tuwa sing seneng banget nyalahke HP yen ana masalah sing diadepi anake, kaya ora munggah kelas,  lara mripat, telat tangi, lan bijine dadi elek. Nanging, kanggo para bocah, sajane akibat saka dolanan HP kuwi ora sepira kerasa amarga sajane sing paling ana pengaruhe kuwi ya kontrol saka wong tuwa sing kudune dilatih wiwit bayi. Wong tuwa jaman saiki luwih milih anake nonton video saka HP tinimbang maca buku sing ana gambare kanggo ngelatih saraf lan konsentrasi. Penelitian sing wis suwe ana iki dadi pedoman yen wong tuwa kuwi pengaruhe luwih gedhe marang kedisiplinan anak lan kemampuan kanggo ngontrol wektu nganggo HP kuwi. 

Topic: technology
Pas KKN disik taun 2019, aku ditempatke neng Desa Sukareja, Kecamatan Balongan, Kabupaten Indramayu, Jawa Barat. Aku lan konco-koncoku nentep neng kono kurang 2 sasi utowo 50 dino. Pas awak dhewe KKN kui, panggon sing kerep awak dhewe enggo kui masjid deso. Masjide kui jenenge Masjid Jami Al Muhajirin. Awak dhewe akeh berinteraksi karo warga-warga setempat neng kono. Awak dhewe neng kono ngajar ngaji kanggo bocah-bocah desa Sukareja. Awak dhewe uga rapat bareng takmir masjid lan remaja mesjid kui kanggo ngebahas babagan Idul Adha. Pas nyerak-nyerak tanggal 17 Agustus, awak dhewe uga rapat bareng pemuda karang taruna Desa Sukaraje neng serambi masjid sing podo.

Topic: religion
Kabeh uwong ngerti yen olahraga kui penting. Ora mung kanggo awak, nanging ugo kesehatan mental. Sendayan paham manfaate olahraga, awak dhewe kerep ngeroso males. Ono wae perkoro-perkoro sing ngalangi kanggo ngelakoke hal penting kui. Salah siji coro ben awak dhewe tetep ngelakoke olah raga kui diwiwiti seko sing enteng-enteng wae. Olahraga kui ora kudu mlayu sing adoh opo ngangkat beban sing obat. Mergo wes kebayangan angele koyo piye, awak dhewe dadi wegah gerak. Timbangane kepikiran kui, luwih apik olahraga kui diwiwiti seko sing awak dhewe anggep enteng. Misale, neng pengen mlayu, target awale ojo adoh-adoh, cukup 1 km. Jarake kui cerak ora opo-opo nanging kudu konsisten.

Topic: leisures
Biyen sampek saiki kegiatan diba'an nang desaku iku dadi kegiatan rutin sing ora iso ditinggalno kejobo ancene dipreikno polahe ono perkoro sing luwih penting. Lah Diba'an yaiku acara rutin keagamaan kanggo bocah-bocah remaja sing ono nang kampungku sing biasane dilakoni nag dino minggu. Lah Diba'an iku ancene ora angger panggonan ono soale tujuan gawe kegiatan iki karo tokoh agama sing nang deso yaiku ben bocah-bocah enom iki melok syiar agama islam kanggo bocah-bocah enom sing biyen biasane nag dino minggu iku podo ngeluyur nang jobo deso sampek akeh kedaden sing ora dikarepno. Lah mangkane kegiatan iki ora angger diadakno ngunu ae. 

Topic: religion
Rong minggu sing wes kepungkur koncoku dolan nang Jogja. Dek'e dolan nag jogja sekitar 3 dinoan. Terus nginepe jarene nag Hotel. Biayane yo lumayan soale Hotele lumayan apik. Terus sak liyane fasilitasi, ono panganane barang, ket teko sarapan barang yo wes ono. Mangkane koncoku nag dolan-dolan saiki senengane golek hotel sing murah-murah sing penting enak istirahate nag pegel pas waktu dolan nag kota sing adoh teko omah. Terus tau tak takoni, lak nag penginapan piye? Jarene, "Yo podo enake, cuman fasilitase lengkapan hotel, soale regane yo kacek." Yo bener se, soale hotel ambek penginapan regane wae kaceke lumayan. Mosok fasilitase podo kan yo aneh nag podo.

Topic: leisures
Gim pokemon pertama kali metu taun 1996 neng Jepang. Rong taun setelahe kui gim iki rilis ning Internasional. Pas kui gime isih werno iteng karo putih, utowo werno sing ono neng gime kui isih sitik. Taun 2022 pokemon wis mlebu neng generasi 9. Seko generasi siji tekan songo iki, wis akeh pokemon sing wis dicipatek. Jumlahe iso arep tekan 1000 pokemon. Nanging makin mrene, desain pokemon kui makin aneh. Bukane desain sing saiki elek, nanging desaine kui bedo banget karo sing sak durunge. Saiki akeh pokomen sing jupuk inspirasi seko benda mati, koyo motor lan mobil. Padahal, kudune pokemon kui dijupuk inspirasne seko makhluk sing urip, mbuh kui khewan opo taneman.

Topic: technology